section_heading: Zemljopis
paragraph_text: Grad se nalazi u južnom dijelu središnje Namibije, na autocesti B1, 232 km sjeverno od Keetmanshoopa i 274 km jugoistočno od Windhoeka, s tim gradovima povezan je i željezničkom prugom. Leži na nadmorskoj visini od 1090 metara. Grad i okolno područje ima toplu, suhu klimu. U blizini grada nalazi se Hardap Dam najveća akumulacija u Namibiji.